**Төрт сөйлем**

1. Пікір : Менің ойымша, үш ағайынды жігіттің бірігіп жұмыс жасауға шешім қабылдағаны дұрыс болды.
2. Дәлел: Себебі, шеберхананың өнімділігі артып, сатып алушылар саны да көбейді.
3. Мысал: Бұндай жағдайлар өмірде де кездеседі, мысалы тұсқағазды жалғыз жабыстырғаннан, екеулеп жасаған оңай.
4. Қорытынды: Қорытындылай келе, қазақтың “Жұмыла көтерген жүк жеңіл” деген сөзі рас

**Жазылым**

1.

Ынтымағы жарасқан Қазақстан

“Ынтымақ қайда болса – ырыс сонда” демекші, кез-келген мемлекет дамуының негізі – бірлік пен ынтымақтастық.

Бүгінгі таңда Қазақстан Республикасы – 130-дан астам ұлт пен этнос мекендейтін ел. Егеменді еліміздің халқы әртүрлі ұлт өкілдерінен құралғанымен, олардың барлығы да бір шаңырақ астында тату-тәтті ғұмыр кешуде. Әрбір ұлт өзге ұлтқа, оның тіліне, салт-дәстүріне, дініне құрметпен қарайды.

Мен Қазақстан секілді ынтымағы жарасқан елде өмір сүріп жатқаныммен мақтанамын.

2.

1) Теңге – тиыннан, Ынтымақ – ұйымнан

2) Ынтымақ жүрген жерде , ырыс бірге жүреді.

3) Екі құзғын таласса, бір қарғаға жем болар.

4) Ынтымақ түбі – бірлік, бірлік түбі – тірлік.

5) Аз да бітер, көп те бітер , Татулыққа не жетер?

6) Ынтымақ – бұзылмайтын қорған, Қосылып еккен ағаш – орман.